kardosdrur/scandi-wiki huggingface dataset:
Frantz Dahl

Frantz Johannes Dahl (født 25. oktober 1869 i København, død 21. december 1937 sammesteds) var en dansk embedsmand og jurist.

Dahl blev student 1886 fra Efterslægtselskabets Skole, cand. jur. 1892, assistent i Kultusministeriet 1896, fuldmægtig 1908, kontorchef 1910, konstitueret professor i strafferet ved Københavns Universitet 1915, departementschef i Konseilspræsidiet og statsrådssekretær 1916. Professor ved universitetet i retsvidenskabens historie 1919 og dr. juris honoris causa (Universität Hamburg) 1921.

Han havde sæde i bestyrelsen for en række museer og foreninger med videnskabelige og filantropiske formål samt i flere offentlige kommissioner. Hans mangesidige og gennem omfattende studier udviklede videnskabelige interesser, der særlig har samlet sig om strafferetten, retsfilosofien og retsvidenskabens historie, har sat frugt i talrige bidrag til den danske og udenlandske tidsskriftlitteratur, til Salmonsens Konversationsleksikon med mere.

Dahl blev Ridder af Dannebrog 1911 og Dannebrogsmand 1917. Han er begravet på Holmens Kirkegård.

Noter

Kilder 
 Jørgensen, P. J. ,

Eksterne henvisninger 
 

Jurister fra Danmark
Retshistorikere fra Danmark
Retsfilosoffer
Strafferet
Departementschefer i Statsministeriet
Professorer fra Københavns Universitet
Faglitterære forfattere fra Danmark
Dansksprogede forfattere fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra København
Personer i Kraks Blå Bog (afdøde)
Personer i Dansk Biografisk Leksikon
Mount Elgons nationalpark (Uganda)

Mount Elgons nationalpark () er en nationalpark tæt ved Mbale i det østlige Uganda som omfatter et areal på 1.145 km² af området omkring vulkanen Mount Elgon . Bjergets højeste top på 4.321 moh. ligger i området.

Nationalparken, som blev oprettet i 1992, er Ugandas fjerdestørste.  Et område på 2.151,47 km² blev udpeget som biosfærereservat i 1983.

Eksterne kilder og henvisninger 

 ProjectElgon 

Uganda
Nationalparker i Afrika
Biosfærereservater under UNESCO
Karl Zöppritz

Karl Jakob Zöppritz (født 14. april 1838 i Darmstadt, død 21. marts 1885) var en tysk geofysiker.

Zöppritz, der blev professor i matematik i Giessen 1867 og professor i geografi i Königsberg 1880, gjorde sig særligt fortjent ved påvisning af vindenes betydning for havstrømmene og ved sin håndbog i kortprojektionslære.

Kilder 
 

Fysikere fra Tyskland
Geofysikere
Tyskere i 1800-tallet
Personer fra Darmstadt
Salmonsens
Johann Karl Friedrich Zöllner

Johann Karl Friedrich Zöllner (født 8. november 1834 i Berlin, død 25. april 1882 i Leipzig) var en tysk astrofysiker.

Zöllner studerede i Berlin og Basel og blev 1866 professor i astrofysik i Leipzig. Han er grundlægger af astrofotometrien: Grundzüge einer allgemeinen Photometrie des Himmels (Berlin 1861), Photometrische Untersuchungen (Leipzig 1865). Det af ham genialt udtænkte astrofotometer var meget benyttet. Ved siden heraf har Zöllner beskæftiget sig med spektralanalyse (hans
reversionsspektroskop har været meget benyttet), med studier over solens konstitution, solpletternes egenbevægelse, protuberanser og andre og har herom skrevet talrige afhandlinger i fagtidsskrifter.

Med sin bog: Ueber die Natur der Cometen (Leipzig 1872) forlader Zöllner den videnskabelige metode, og i sine senere arbejder viser han større og større interesse for spiritistiske undersøgelser og spekulationer, som han søger at forklare matematisk ved at antage et firedimensionalt rum (Wissenschaftliche Abhandlungen, 4 bind Leipzig 1878-81). Alle disse arbejder vidner om en anormal sindsstemning, hvis videre udvikling han forskånedes for ved en pludselig død.

Kilder 

 

Astronomer fra Tyskland
Astrofysikere
Ansatte ved Leipzigs Universitet
Tyskere i 1800-tallet
Personer fra Berlin
Salmonsens
Portugals ishockeyforbund

Portugals ishockeyforbund () er det styrende organ for ishockey i Portugal. De blev medlem af IIHF den 13. maj 1999.

Eksterne henvisninger 
Portugal på IIHF.com 

Ishockeyforbund
Ishockeyforbund i Europa
Fulda Symfoniorkester

Fulda Symfoniorkester (tysk: Fuldaer Symphonische Orchester) er et symfoniorkester baseret i Fulda.
Simon Schindler fungerer som dirigent.

Eksterne link 
 Orkestrets hjemmeside 

Symfoniorkestre fra Tyskland
Musik fra Tyskland
At have og ikke have

At have og ikke have (engelsk: To Have and Have Not) er en amerikansk film fra 1944 instrueret af Howard Hawks med Humphrey Bogart og Lauren Bacall i hovedrollerne. Handlingen bygger i grove træk på Ernest Hemingways roman To have and have not fra 1937, men drejebogen er ændret på en lang række punkter i forhold til bogen. Filmen er basalt set en spændingsfilm, der krydres med et romantisk forhold mellem de to hovedpersoner, der senere blev udvidet til et privat forhold mellem de to skuespillere, der mødte hinanden første gang under indspilningen af filmen.

Handling 
Filmen foregår på øen Martinique under anden verdenskrig og handler om den frie fugl, amerikaneren Harry Morgan (Bogart), der lever af at sejle med rige amerikanske lystfiskere. Han interesserer sig ikke for politik, men bliver modvilligt involveret i krigen, da han af pengenød må tage et job med at transportere en flygtning for den franske modstandsbevægelse. Samtidig har han et stormende forhold til natklubsangeren Marie Browning (Bacall), der sympatiserer med modstandsbevægelsen.

Medvirkende 
 Humphrey Bogart – Harry Morgan, bådudlejer
 Lauren Bacall – Marie "Slim" Browning, natklubsanger
 Walter Brennan – Eddie, Harrys hjælper
 Marcel Dalio – Gerard "Frenchy", hotelejer og modstandsmand
 Hoagy Carmichael – Cricket, pianist
 Dan Seymour – Renard, gestapochef
 Walter Sande – Johnson, amerikansk lystfisker
 Walter Szurovy – Paul de Bursac, fransk modstandsmand og flygtning
 Dolores Moran- Hellene de Bursac, Pauls hustru

Eksterne Henvisninger 

Amerikanske film fra 1944
Romantiske film fra USA
Thrillerfilm fra USA
Laimdota Straujuma

Laimdota Straujuma (24. februar 1951) er en lettisk politiker. Straujuma var premierminister fra 2014 til 2016 og havde tidligere været landbrugsminister.

Straujuma dimiterede fra Letlands Universitet i 1973 som matematiker. Hun arbejdede siden for Letlands Videnskabsakademi, samt for virksomhederne "Latvijas Datu centrs", "Latvijas Lauksaimniecības konsultāciju un izglītības atbalsta centrs" og "Latvijas Hipotēku un zemes banka". Fra november 1999 til oktober 2000 var Straujuma vice-statssekretær i landbrugsministeriet, dernæst frem til 2006 var hun statssekretær i landbrugsministeriet. Fra 2007 til 2010 var Straujuma statssekretær i ministeriet for regional udvikling og selvstyre, hvorefter hun var vice-statssekretær i samme ministerium. Den 25. oktober 2011 udnævntes hun til at være Letlands landbrugsminister i Valdis Dombrovskis' tredje regering.

Laimdota Straujuma er siden den 11. april 2008 Storofficer af Anerkendelseskorset. Hun er medlem af det politiske parti Vienotība (Enhed).

Kildehenvisninger

Eksterne henvisninger 

 Letlands regerings hjemmeside  

Politikere fra Letland
Ministre fra Letland
Storofficerer af Anerkendelseskorset
Arthur Friedheim

Arthur Friedheim (26. oktober 1859 i Sankt Petersborg – 19. oktober 1932) var en russisk klavervirtuos.

Friedheim, der var født af tyske forældre, blev student og søgte derefter uddannelse hos Liszt, hvis kompositioner han senere har dyrket i fremtrædende grad. Ikke uden vanskelighed tilkæmpede Friedheim sig sin berømmelse på omfattende koncertrejser i England, Frankrig og Tyskland (1885 besøgte han København), og efter 1891 fejrede han særlig triumfer i Nordamerika.

Kilde
Salmonsens Konversationsleksikon 2. udgave (1915–1930) 

Pianister fra Rusland
Jøder fra Tyskland
Jøder fra Rusland
Personer fra Sankt Petersborg
Lagtingsvalget 2011

Lagtingsvalget 2011 blev afholdt den 29. oktober 2011. I Færøerne bestemmes valgdatoen af lagmanden, men kan ikke være senere end fire år efter forrige valg. At valget blev lagt på en lørdag, var angivelig for at bidrage til højere valgdeltagelse. Valgdeltagelsen blev  86,6 %.

Valget blev udskrevet af lagmand Kaj Leo Johannesen i en tid præget af dyb splittelse i Sjálvstýrisflokkurin, fremgang for det nye parti Framsókn på bekostning af blandt andre Tjóðveldi samt et godt folketingsvalg og gode meningsmålinger for Sambandsflokkurin. Tidspunktet blev derfor anset som gunstigt for regeringspartierne Sambandsflokkurin og Javnaðarflokkurin med støttepartier. At Edmund Joensen og Sjúrður Skaale blev valgt til Folketinget, kunne derimod blive en ulempe for regeringspartierne i lagtingsvalget. Valget gav til sidst også en fremgang for Sambandsflokkurin, Fólkaflokkurin og Framsókn på bekostning af samtlige andre partier, i første række Tjóðveldi. 

Lagtingets 33 medlemmer vælges gennem personstemmer på partilister i én valgkreds. Det er mulighed for at stemme på partilisten, men siden Færøerne blev én valgkreds i 2008, har næsten alle vælgerne valgt at stemme personligt for at sikre lokal repræsentation.

Partier 
Til valget opstillede de etablerede partier Fólkaflokkurin, Sambandsflokkurin, Javnaðarflokkurin, Sjálvstýrisflokkurin, Tjóðveldi og Miðflokkurin, foruden det nye parti Framsókn. Alle de syv opstillede partier blev repræsenteret i Lagtinget, der dermed fik flere end seks partier for første gang siden lagtingsvalget 1994.

Elin Tausen og Jógvan Philbrow forsøgte at samle det nødvendige antal underskrifter for at opstille til valget med deres egen liste. Den 14. oktober skrev Tausen og Philbrow i en pressemeddelelse, at de ikke ville stille liste alligevel, det er uvidst hvorfor de traf denne beslutning. Forfatteren Zakarias Wang ytrede ønske om at opstille en liste, hvis mål var at ligestille fæstebønder og husmænd med odelsbønder. Denne idé blev dog skrinlagt med henvisning til at ligesindede stillede som kandidater for andre partier, skønt ingen partier havde bakket Wang op, da han tidligere fremlagde sagen for Lagtinget.

Valgresultat

Top 10 over personlige stemmer 

 Kaj Leo Johannesen (SB) 1979
 Annika Olsen (FF) 1344
 Aksel V. Johannesen (JF) 1204
 Høgni Hoydal (T) 1054
 Jacob Vestergaard (FF) 1048
 Bárður á Steig Nielsen (SB) 872
 Bjørn Kalsø (SB) 704
 Poul Michelsen (FS) 581
 Rósa Samuelsen (SB) 480
 Alfred Olsen (SB) 473

Regioner og udvalgte valgsteder 
Nedenstående tabel omfatter resultater for Færøernes seks regioner, samt byer og bygder med over 1.000 indbyggere. Hovedstaden består af valgstedet Tórshavn (inkl. forstæderne Hoyvík og Hvítanes), samt forstaden Argir. Regionerne Streymoy og Norðoyar er opdelt i byer (hhv. hovedstadsområdet og Klaksvík) og bygder. Valgstedet Giljanes omfatter bygderne Miðvágur med lidt over 1.000 indbyggere og Sandavágur med knap 900. Resultatet for Eysturoy er ikke medtaget, da det endnu ikke er beregnet.

Referencer 

2011
Politiske valg i 2011
Politik i 2011
Max Friedländer

Max Friedländer eller Max Friedlaender henviser til blandt andre:

 Max Friedlaender (musikvidenskabsmand) (1852–1934) - tysk musikolog
 Max Friedländer (journalist) (1829–1872) - østrigsk journalist
 Max Jakob Friedländer (1867–1958) - tysk kunsthistoriker
Framsókn

Framsókn (Fremskridt) er et liberalt politisk parti på Færøerne. Framsókn er separatistisk overfor Danmark, markedsliberalt og reformorienteret. Formanden Poul Michelsen beskriver partiet som "et liberalt nationalparti".

Historie 
Partiet blev stiftet den 9. marts 2011 af Poul Michelsen og Hanna Jensen, som begge brød med Fólkaflokkurin. Den stiftende generalforsamling samlede omkring 120 personer, altså flere deltagere end ved de store partiers landsmøder. Den 6. april blev 2.300 underskrifter overleveret til lagmand Kaj Leo Johannesen, og den 13. april fik partiet opstillingsret til næste lagtingsvalg.

Poul Michelsen er partiets formand, mens Hanna Jensen er partiets næstformand og kommunalbestyrelsesmedlem i Eysturkommuna. Framsókns centralstyre består desuden af Finn Jensen, Óluva Waagstein og Jákup Sverri Kass. Blandt andre som har skiftet til Framsókn kan nævnes Hans A. Norðfoss, tidligere næstformand i HUXA, og Sámal Petur í Grund, tidligere minister og formand i Sjálvstýrisflokkurin.

Partiets repræsentanter i Lagtinget var efter lagtingsvalget 2011 Poul Michelsen og Janus Rein. Næsten et år efter lagtingsvalget valgte Janus Rein at forlade partiet pga. uenighed med partiets formand, Poul Michelsen. Rein ville ikke udtale sig om hvad de var uenige om, men dagen efter udtalte formanden, at uenigheden skyldtes at han ønskede at Rein skulle være kandidat for Framsókn til byrådsvalget i Tórshavn, som blev den 13. november 2012, men det ville Rein ikke, og det endte med at han forlod partiet og blev løsgænger, indtil han i  september 2013 blev medlem af Fólkaflokkurin, som var et af partierne i Kaj Leo Johannesens anden regering.

Ved lagtingsvalget 2015 fik Framsókn to mandater valgt, Michelsen blev genvalgt med 669 personlige stemmer og Hanna Jensen blev valgt for første gang. Partiet blev en del af Aksel V. Johannesens nye regering og Michelsen blev udenrigs- og erhvervsminister. Han var Lagtingets ældste medlem, som blev valgt, og derfor åbnede han Lagtingets første møde. Ruth Vang afløste Michelsen i Lagtinget. Den 17. september 2015 fik Framsókn et nyt lagtingsmedlem, da Annika Olsen, der en uge tidligere forlod Folkeflokken, blev medlem af Framsókn,, men hun meldte sig ud af partiet kort efter og tog orlov fra Lagtinget.

Partiets ungdomsorganisation, Framsøkin Ungdómur, blev stiftet den 12. august 2011.

Resultat ved lagtingsvalg

Lagtingsmedlemmer 2015-2019 
 Poul Michelsen blev valgt, men fik orlov fra Lagtinget, da han blev minister
Hanna Jensen, blev valgt
Ruth Vang, er fast mødende suppleant for Michelsen. Hun er formand for Finansudvalget.

Ministre fra Framsókn 
 2015-2019 - Poul Michelsen, Erhvervs- og udenrigsminister.

Referencer

Ekstern Henvisning 
Officiel hjemmeside 

Politiske partier på Færøerne
Liberale partier
Etableret i 2011
Max Friedlaender (musikvidenskabsmand)

Max Friedlaender (født 12. oktober 1852 i Brieg, Schlesien, død 2. maj 1934 i Berlin) var en tysk musikforfatter.

Friedlaender uddannede sig efter at have opgivet købmandsvirksomheden som sanger. Han havde allerede optrådt med held i denne egenskab i England og Tyskland, da han under Spittas vejledning gik over til musikhistoriske studier og efter at have taget doktorgraden blev ansat ved Berlins Universitet, fra 1903 som professor og akademisk musikdirektør. Friedlaenders speciale var oprindelig Schubertstudier, af hvilke han har udgivet en del tillige med hidtil utrykte sange af Schubert og en nyredaktion af dennes (samt Schumanns og Mendelssohns) sange; senere har Friedlaender ved siden af indsamling af folkeviser og arbejder om Goethes forhold til musikken kastet sig over studiet af enkeltsangens historie og efter indsamling af et stort materiale udgivet det anselige værk: Das deutsche Lied im 18. Jahrhundert (2 bind, 1902).

Kilder 

 

Musikhistorikere fra Tyskland
Musikforskere fra Tyskland
Faglitterære forfattere fra Tyskland
Jøder fra Tyskland
Tyskere i 1800-tallet
Tyskere i 1900-tallet
Personer fra Schlesien
Salmonsens
Max Jakob Friedländer

Max Jakob Friedländer (5. juni 1867 i Berlin – 11. oktober 1958 i Amsterdam) var en tysk kunsthistoriker.

Friedländer uddannedes ved universitetetene i Leipzig og München. Han blev blev Dr. phil. og anden direktør ved Kaiser Friedrich-Museet i Berlin og 1908 direktør for Kobberstikkabinettet i Berlin.

Blandt hans værker må nævnes: Altdorfer (1891), Meisterwerke der altniederländischen Malerei (1903), Von Eick bis Brueghel med flere.

Kilder 

 

Kunsthistorikere fra Tyskland
Museumsfolk fra Tyskland
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Berlin
Jøder fra Tyskland
Salmonsens
Japans ishockeyforbund

Japans ishockeyforbund () er det styrende organ for ishockey i Japan. De blev medlem af IIHF den 26. januar 1946, og var det første asiatiske land der kom med. De er rangeret på en 22 og 11, plads på henholdsvis mændenes og kvindernes verdensrangliste.

Eksterne henvisninger 
Japan på IIHF.com 

Ishockeyforbund
Ishockeyforbund i Asien
Tokyo
Formel 1 2012

2012 sæsonen var den 63. gang Formel 1 verdensmesterskabet blev afholdt. Den bestod af 20 løb, hvor 12 hold deltog. Verdensmesterskabet for kørere blev vundet af Sebastian Vettel, mens Red Bull Racing vandt verdensmesterskabet for hold.

Ændringer 
 Bahrains Grand Prix afholdes igen efter et års fravær, som i 2011 blev aflyst pga. uroligheder.
 USA's Grand Prix er igen på kalenderen, efter et fravær på fem år. Løbet afholdes på Circuit of the Americas i Travis County, Texas. Banen er designet af Hermann Tilke.
 Tysklands Grand Prix afholdes i 2012 igen på Hockenheimring i stedet for på Nürburgring.
 Tyrkiets Grand Prix er fjernet fra kalenderen for sæson 2012.
 I 2012 er der et fastsat design der kraver bland andet at udstødningen skal forhøjes. In October 2011, a clarification to the amended rules was issued, effectively banning "exotic" engine maps.
 I 2009 blev in-season testing forbudt. I 2012 ville der være et testdag på 1. maj 2012 i Mugello.

Kalender 2012

Teams og kørere

Verdensmesterskaber

Resultater

Kørermesterskab 

 Kørere fuldførte ikke løbet, men blev klassificeret fordi de fuldførte over 90% af løbets distance.

Konstruktørsmesterskab 

 Kørere fuldførte ikke løbet, men blev klassificeret fordi de fuldførte over 90% af løbets distance.

Referencer

Eksterne henvisninger 
 www.formula1.com 
 www.motorsporten.dk
Jungle Brothers

Jungle Brothers er en amerikansk hiphop-gruppe fra New York City, og er banebrydende indenfor fusion af jazz og hiphop, og blev også den første hiphop-gruppe til at bruge en house pladeproducer. Gruppen begyndte at optræde i midten af 1980'erne og udgav sit første album Straight Out the Jungle  i juli 1988. Med afrocentriske tekster og innovative beats var Jungle Brothers kritikerroste og sluttede sig hurtigt til det indflydelsesrige Native Tongues-kollektiv.  Den oprindelige trio bestod af Michael Small (Mike Gee), Nathaniel Hall (Afrika Baby Bam, en hyldest til Afrika Bambaataa) og Sammy Burwell (DJ Sammy B). Sammy B forlod gruppen efter gruppens udgivet Raw Deluxe i maj 1997.

Discografi 
Straight out the Jungle (1988), Warlock
Done by the Forces of Nature (1989), Warner Bros. Records
J Beez Wit the Remedy (1993), Warner Bros.
Raw Deluxe (1997), Gee Street Records/V2 Records/Bertelsmann Music Group
V.I.P. (2000), Gee Street/V2/BMG Records
All That We Do (2002), Jungle Brothers
You in My Hut Now (2003), XYZ Records
This is... (Greatest hits) (2005), Nurture Records/Groove Records
I Got You (2006), Rambling Records

Kildehenvisninger 

Hiphopgrupper fra USA
Etableret i 1987
Hov (negl)

En hov er den nederste del af tæerne hos Uparrettåede hovdyr. Udtrykkes bruges normalt mest om heste, hvor hver fod ender i en enkelt tå med én negl som afslutning. Næsehorn og tapirer har også hove, men der er flere hove pr. fod.

Hestes hove vokser og må derfor beskæres hver anden måned, hvis hesten ikke går uden sko. Når hesten bliver skoet, beskæres hovene. Fejl i beskæring eller skoning giver sygdomme i ben og hove. Det er vigtigt, at hoven kan udvide sig, også når den har sko på.

Dyreanatomi
Georgiens ishockeyforbund

Georgiens ishockeyforbund er det styrende organ for ishockey i Georgien. De blev medlem af IIHF den 8. maj 2009.

Eksterne henvisninger 
 International Ice Hockey Federation 

Ishockeyforbund
Ishockeyforbund i Europa
Tbilisi
Solcelle-mikrovekselretter

En solcelle-mikrovekselretter, også kaldet en mikroinverter eller mikrovekselretter, omsætter jævnstrøm (DC) fra et enkelt solcellepanel til vekselstrøm (AC). Den elektriske energi fra adskillige mikrovekselrettere forbindes sammen på AC-siden og forbindes til elnettet. Dette er i modsætning til konventionelle solcelle-vekselrettere med den konventionelle serieforbindelser af solcellepaneler til én central solcelle-vekselretter.

Mikrovekselrettere har adskillige fordele i forhold til konventionelle centrale vekselrettere. Den største fordel er at selv små mængder skygge, snavsaflejring eller sneaflejringer på et hvilket som helst panel – eller en panelfejl, ikke vil reducere output med mere en det nævnte panels reducerede effekttab. Hver mikrovekselretter finder den optimale effekt ved at udføre maximum power point tracking (MPPT) for dets forbundne panel.

Mikrovekselrettere primære ulempe er at den højere anskaffelsesudgift kr/Wpeak af udstyret, end et ækvivalent solcelleanlæg med en central vekselretter, og mikrovekselrettere er normalt placeret nær panelet, hvor de er sværere at vedligeholde. Disse betænkeligheder overgås af at mikrovekselrettere er meget mere holdbare og er simplere at installere.

Mikrovekselrettere som accepterer DC-input fra to paneler, i stedet for én, er en ny udvikling. Disse udfører uafhængig maximum power point tracking på hver af de forbundne paneler. Dette reducerer anskaffelsesudgiften og gør disse solcelleanlæg sammenlignelige i anskaffelsesudgift med de centralt baserede vekselretter solcelleanlæg.

Konkurrence 
Enphase succes er ikke blevet overset, og siden 2010 er et vælg af konkurrenter dukket op. Mange af dem har identiske specifikationer med M190, og selv med dennes kasse og monteringsdetaljer.
 
Nogle differentierer sig ved at konkurrere med Enphase på pris eller ydelse, 
mens andre angriber niche markeder.
 
Større firmaer er også trådt ind i markedet; OKE-Services opdaterede OK4-All produkt blev for kort tid siden købt af SMA og bliver rebranded som SunnyBoy 240.
 
mens Power-One har introduceret AURORA 300.
 
Andre store spillere omfatter Enecsys, SolarBridge og SolarEdge.

Kilder/referencer

Bibliografi 

 Kerry Dolan, "Enphase's Rooftop Solar Revolution", Forbes, 8 November 2010
 David Katz, "Micro-Inverters and AC Modules" ,

Se også
 Power optimizer

Eksterne henvisninger 
 Model based control of photovoltaic inverter Simulation, description and working VisSim source code diagram
 Micro-inverters vs. Central Inverters: Is There a Clear Winner?, podcast debating the ups and downs of the microinverter approach.
 Technology overview, SolarEdge Solar PV system 

Elektrisk energigearing
Fotovoltaiske celler
Russerpose

En russerpose er en hjemmelavet pose/taske, som bruges til tyveri, typisk fra butikker, biblioteker og andre steder, hvor der anvendes detektorer for at forhindre tyveri. Russerposen kan være en almindelig indkøbspose, rygsæk, beklædningsgenstand med lomme, eller anden uanselig beholder, hvis inderside er beklædt med et specielt materiale, typisk flere lag aluminiumsfolie.

Varerne (tyvekosterne) placeres inde i russerposen (reelt et faradays bur). Et elektronisk sikkerhedselement inde i posen kan ikke påvises af detektorantennerne i sikkerhedspanelerne ved butikkens udgang, og tyven kan således gå ud af butikken uden at sætte alarmen i gang.

Russerposer har været brugt af professionelle butikstyve i flere år. Ved hjælp af dem kan en butikstyv stjæle mange emner med meget lille risiko for at blive opdaget.

Ekstern henvisning 
 Til angreb mod russerposen – Nationalt | www.b.dk

Tasker
Sikkerhed
Tyveri
Horseshoe Bend (Arizona)

Horseshoe Bend (Hesteskosvinget) er betegnelsen for en hesteskoformet mæander af Colorado River beliggende nær byen Page i Arizona i det vestlige USA. Svinget er lokalt kendt som "King Bend". Det ligger 8,7 kilometer nedstrøms fra Glen Canyon Dam og Lake Powell beliggende i Glen Canyon National Recreation Area, omkring seks kilometer sydvest for Page. Horseshoe Bend er tilgængelig efter en 800 meter lang vandretur fra U.S. Route 89, og den kan ses fra den stejle klint ovenfor. Ifølge Googles terrænkort ligger udsigtspunktet 1.300 meter over havets overflade og Colorado-floden ligger 980 meter over havets overflade gør det til en betagende 320 meters fald.

Eksterne henvisninger 

Arizona
Naturområder